CELEX: 32015D1928
Language: lv
Date: 2015-10-23 00:00:00
Title: Komisijas Īstenošanas lēmums (ES) 2015/1928 (2015. gada 23. oktobris), ar ko izbeidz antidempinga procedūru attiecībā uz konkrētas Ķīnas Tautas Republikas izcelsmes alumīnija folijas importu

27.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 281/16
            
         KOMISIJAS ĪSTENOŠANAS LĒMUMS (ES) 2015/1928
   (2015. gada 23. oktobris),
   ar ko izbeidz antidempinga procedūru attiecībā uz konkrētas Ķīnas Tautas Republikas izcelsmes alumīnija folijas importu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), un jo īpaši tās 9. panta 1. punktu,
   tā kā:
   A.   PROCEDŪRAS SĀKŠANA
   
   
               (1)
            
            
               Eiropas Komisija (“Komisija”) 2014. gada 12. decembrī sāka antidempinga procedūru, kas attiecas uz konkrētas Ķīnas Tautas Republikas (“ĶTR”) izcelsmes alumīnija folijas importu Savienībā – kuras biezums ir mazāks par 0,021 mm, bez pamatnes, velmētas, bet tālāk neapstrādātas, ruļļos, kuru svars pārsniedz 10 kg, izņemot alumīnija foliju, kuras biezums nav mazāks par 0,008 mm un nepārsniedz 0,018 mm, ruļļos, kuru platums nepārsniedz 650 mm –, un Eiropas Savienības Oficiālajā Vēstnesī publicēja paziņojumu par procedūras sākšanu (2).
            
         
               (2)
            
            
               Izmeklēšana tika sākta pēc tam, kad sūdzību iesniedza seši Savienības ražotāji (“sūdzības iesniedzējs”), kas pārstāv vairāk nekā 25 % no kopējās izmeklējamā ražojuma Savienībā produkcijas. Sūdzībā bija iekļauti prima facie pierādījumi par dempingu, kas izraisa kaitējumu, un tie bija pietiekami, lai pamatotu procedūras sākšanu.
            
         
               (3)
            
            
               Komisija par izmeklēšanas sākšanu oficiāli informēja sūdzības iesniedzēju, citus zināmos Savienības ražotājus, zināmos ĶTR ražotājus eksportētājus, ražotājus iespējamajā analogajā valstī, zināmos importētājus, izplatītājus, citas zināmās iesaistītās personas un ĶTR pārstāvjus. Ieinteresētajām personām tika dota iespēja paziņojumā par procedūras sākšanu noteiktajā termiņā rakstiski darīt zināmu savu viedokli un pieprasīt uzklausīšanu.
            
         
               (4)
            
            
               Sūdzības iesniedzējs, citi Savienības ražotāji, ĶTR ražotāji eksportētāji, importētāji un izplatītāji paziņoja savu viedokli. Tika uzklausītas visas ieinteresētās personas, kas to lūdza un norādīja konkrētus iemeslus, kāpēc tās būtu jāuzklausa.
            
         B.   SŪDZĪBAS ATSAUKŠANA UN PROCEDŪRAS IZBEIGŠANA
   
   
               (5)
            
            
               Sūdzības iesniedzējs ar Komisijai adresētu vēstuli 2015. gada 20. augustā oficiāli atsauca sūdzību.
            
         
               (6)
            
            
               Saskaņā ar pamatregulas 9. panta 1. punktu procedūras var izbeigt, ja sūdzība ir atsaukta, ja vien šāda izbeigšana nav pretrunā Savienības interesēm.
            
         
               (7)
            
            
               Izmeklēšanā netika atklāti apsvērumi, kas liecinātu, ka šāda izbeigšana nav Savienības interesēs. Tāpēc Komisija uzskatīja, ka pašreizējā izmeklēšana būtu jāizbeidz. Ieinteresētās personas par to tika attiecīgi informētas, un tām tika dota iespēja iesniegt piezīmes. Tomēr Komisija nesaņēma piezīmes, kas liecinātu, ka šāda izbeigšana būtu pretrunā Savienības interesēm.
            
         
               (8)
            
            
               Komisija tāpēc secina, ka antidempinga procedūra, kas attiecas uz konkrētas ĶTR izcelsmes alumīnija folijas importu Savienībā – kuras biezums ir mazāks par 0,021 mm, bez pamatnes, velmētas, bet tālāk neapstrādātas, ruļļos, kuru svars pārsniedz 10 kg, izņemot alumīnija foliju, kuras biezums nav mazāks par 0,008 mm un nepārsniedz 0,018 mm, ruļļos, kuru platums nepārsniedz 650 mm –, būtu jāizbeidz bez pasākumu noteikšanas.
            
         
               (9)
            
            
               Šis lēmums ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1225/2009 15. panta 1. punktu,
            
         IR PIEŅĒMUSI ŠO LĒMUMU.
   1. pants
   Ar šo izbeidz antidempinga procedūru, kas attiecas uz konkrētas Ķīnas Tautas Republikas izcelsmes alumīnija folijas importu, kuras biezums ir mazāks par 0,021 mm, bez pamatnes, velmētas, bet tālāk neapstrādātas, ruļļos, kuru svars pārsniedz 10 kg, izņemot alumīnija foliju, kuras biezums nav mazāks par 0,008 mm un nepārsniedz 0,018 mm, ruļļos, kuru platums nepārsniedz 650 mm, patlaban klasificētas ar KN kodu ex 7607 11 19.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2015. gada 23. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 22.12.2009., 51. lpp.
   
   
      (2)  OV C 444, 12.12.2014., 13. lpp.